Åktoorp/mo
Åktoorp (ap Tjüsch: Achtrup, ap Dånsch: Agtrup) as en gemiine foont Åmt Söödtuner önj e Kris Nordfraschlönj. Önjt norden lade e gemiine Låålönj än Bramstedtlund, önjt ååsten läit e Kris Flansborj, önjt sööden e gemiine Språkebel, önjt söödweesten Leek än önjt nordweesten Kuurlem. Et heet 1524 manschne (2019).

Geografii

E gemiine läit önj e Kårhiird.

Toorpe
 Bälsbel (Büllsbüll/Bølsbøl)
 Brünbärj (Braunberg/Brunbjerg)
 Kalfslün (Kalfslund/Kalslund)
 Letjenhoarn (Lütjenhorn/Lillehorn)
 Siiwung (Seewang/Søvang)
 Tätwung (Tettwang/Tætvang)

Histoori
Di 31. önj e Uursmoune 1398 wörd Åktoorp schraftlik for di jarste keer üüs Aktorp nååmd. Önj 1968 wörd Bälsbel diilj foon e gemiine. Di 1. önj e Biikenmoune 1974 wörd Letjenhoarn uk diilj foon e gemiine. Di 1. önj e Ismoune 2008 wörd e gemiine diilj foont Åmt Söödtuner.

Et Besiien Wjardi 
 E Winmeelen Jenny, wat diling en bjarnehiim as.

Ferkiir
 Loonsstroot 212
 Loonsstroot 245
 Krisstroot 101

Politiik
E gemiine heet 13 sate önj e gemiinefertreesing. Sunt e wool önjt iir 2018 heet dåt Åktoorp Wäälergemiinschap (AWG) 7 sate, di Söödschlaswiksche Wäälerferbånd (SSW) 3 än jü CDU 3. 

E burgermäister foon nü as Norbert Nielsen, deer di 20. Samermoune 2018 iinjstimi tu di nai burgermäister wääled wörd. Da üülje burgermäistere wjarn Uwe Matthiesen (AWG; 2013–2018) än Hannelore Schulze (2003?-2013).

Persöönlikhäide
 E schriwer Hans Andreas Carstensen (1852-1917) wus schöljmäister önj Åktoorp.

Kwäle

Gemiine önj e Kris Nordfraschlönj